Aristides Gomes - Vikipeedia, vaba entsüklopeedia

# Aristides Gomes

### Allikas: Vikipeedia

Aristides Gomes
Belgia Senat, 17.11.2006

Aristides Gomes (sündinud 8. novembril 1954) on Guinea-Bissau poliitik, peaminister 2. novembrist 2005 9. aprillini 2007.

Gomes on lõpetanud Pariisi Ülikooli sotsioloogia ja politoloogia alal.

Aastatel 1990–1992 juhatas ta Guinea-Bissau televisiooni. Pärast seda töötas rahvusvahelise koostöö ja planeerimise ministrina.

Aristides Gomes oli Guinea-Bissau ja Cabo Verde Iseseisvuspartei (PAIGC) pikaaegne liige, tegutsedes aastaid partei asepresidendina. Kui PAIGC võitis märtsis 2004 parlamendivalimised, sai Gomesist töö- ja haldusreformide minister. Mais 2005 peatati tema parteiline kuuluvus, sest ta toetas presidendivalimistel oma partei ametliku kandidaadi Malam Bacai Sanhá asemel João Bernardo Vieira kandidatuuri. Kui Vieira oktoobris 2005 võimule tuli, lahkus Gomes lõplikult PAIGC ridadest.

19. märtsil 2007 avaldas parlament Gomese valitsusele 54 saadiku toetusel umbusaldust ja 29. märtsil teatas Gomes, et esitas president Vieirale tagasiastumispalve. 9. aprillil 2007 nimetas president uueks peaministriks PAIGC kandidaadi Martinho Ndafa Kabi.

Välja otsitud andmebaasist "http://et.wikipedia.org../../../a/r/i/Aristides_Gomes_1f3e.html"

Kategooriad: Guinea-Bissau inimesed | Peaministrid | Sündinud 1954

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Bahasa Indonesia
- Deutsch
- Ελληνικά
- English
- Español
- Français
- 日本語
- Polski
- Português
- Suomi
- 中文